AUDIENȚE. La câți români au ajuns mesajele România TV și Antena 3, posturile care vorbeau de o "lovitură de stat" în seara protestelor anti-grațiere?

România TV, postul cel mai vehement împotriva manifestațiilor de stradă, a avut o medie care s-a apropiat de un milion de români în fiecare minut din intervalul orar 18.00-24.00. Doar Pro TV a depășit postul lui Sebastian Ghiță.

România TV, postul care vorbea de intenția lui Iohannis de a da o lovitură de stat, canalul care a spus că manifestanții au fost plătiți cu 100 de lei și, în plus, cu 30 de lei dacă aveau și câine, televiziunea care s-a dezlănțuit în ipoteze legate de implicarea serviciilor secrete, a fost pe locul al doilea și la nivel național, dar și la orașe. Pe publicul comercial a fost puțin mai jos, dar tot în top 5.

Antena 3, canal care, de asemenea, vorbea de "o lovitură de stat în desfășurare" și făcea paralele între cazul Colectiv și Bamboo, sugerând o legătură între incendiul din club și proteste, a stat bine în audiențe.

DE NOTAT. Dacă posturile de știri România TV și Antena 3 au avut poziții bune la nivelul întregii țări și la orașe, pe publicul comercial clasamentul a fost dominat de marile generaliste: Pro TV, Antena 1, Kanal D și Prima TV.

Publicitate

Paginademedia.ro vă prezintă audiențele pe intervalul orar 18.00-24.00, în care posturile de știri au acoperit protestele din stradă:

NAȚIONAL. La nivelul întregii țări, România TV a fost urmărită, în fiecare minut, de 910.000 de români. Postul controlat de Sebastian Ghiță a fost pe locul al doilea pe interval, după Pro TV (cu 1,3 milioane). Antena 3 a fost la aproape 300.000 de telespectatori în urma România TV: 660.000 de români medie.

Cum au stat celelalte stații de știri: 214.000 de români media Realitatea TV, 170.000 pentru B1 și 130.000 pentru Digi 24.

URBAN. La orașe, România TV a avut peste jumătate de milion de telespectatori în fiecare minut. Tot locul al doilea, după Pro TV. Antena 3 a fost mai aproape: 460.000 media postului Intact.

Celelalte stații de știri la orașe: 180.000 de telespectatori la Realitatea TV, 115.000 la Digi 24 și 110.000 la B1 TV.

COMERCIAL. Pe intervalul 18.00-24.00, publicul comercial a fost al stațiilor generaliste: Pro TV (430.000 de telespectatori între 18 și 49 de ani), Antena 1 (180.000), Kanal D și Prima TV.

Din publicul România TV, 100.000 de telespectatori au fost din segmentul de vârstă 18-49 de ani. Pe acest target, a fost pe locul cinci. Antena 3 a fost la egalitate cu România TV pe acest segment.

Celelalte stații de știri pe comercial: 54.000 la Digi 24, 45.000 la Realitatea TV, 30.000 la B1 TV.

Audienta posturilor TV duminică, 22 ianuarie, pe intervalul orar 18.00-24.00, la nivel NATIONAL :

NATIONAL Persoane Rtg% Share% 1 Pro TV 1.348.000 7.5 15.8 2 Romania TV 912.000 5.1 10.7 3 Kanal D 881.000 4.9 10.3 4 Antena 1 771.000 4.3 9 5 Antena 3 657.000 3.7 7.7 6 Prima TV 522.000 2.9 6.1 7 National TV 324.000 1.8 3.8 8 Realitatea TV 214.000 1.2 2.5 9 TVR 1 190.000 1.1 2.2 10 B1TV 171.000 1 2 11 TVR 2 150.000 0.8 1.7 12 Antena Stars 147.000 0.8 1.7 13 Pro Cinema 134.000 0.7 1.6 14 Digi 24 132.000 0.7 1.5 15 Acasa 129.000 0.7 1.5 16 Disney 115.000 0.6 1.3 17 Favorit TV 106.000 0.6 1.2 18 AXN 88.000 0.5 1 19 Paramount 79.000 0.4 0.9 20 Cartoon Network 78.000 0.4 0.9

*Rating: numărul/procentul de telespectatori care s-au uitat la un post TV din totalul deținătorilor de televizoare din România.

**Share/Cotă de piață: procentul de telespectatori care au ales un post TV din totalul celor care se uitau la televizor la momentul respectiv.

Audienta posturilor TV duminica, 22 ianuarie, pe intervalul orar 18.00-24.00, în mediul URBAN :

URBAN Persoane Rtg% Share% 1 Pro TV 709.000 7.3 15.2 2 Romania TV 541.000 5.6 11.6 3 Antena 3 463.000 4.8 9.9 4 Antena 1 353.000 3.6 7.6 5 Kanal D 343.000 3.5 7.4 6 Prima TV 242.000 2.5 5.2 7 Realitatea TV 180.000 1.8 3.9 8 Digi 24 114.000 1.2 2.4 9 B1TV 111.000 1.1 2.4 10 National TV 102.000 1.1 2.2 11 TVR 1 92.000 0.9 2 12 Pro Cinema 77.000 0.8 1.6 13 Antena Stars 76.000 0.8 1.6 14 Acasa 66.000 0.7 1.4 15 Disney 63.000 0.6 1.4 16 TVR 2 63.000 0.6 1.4 17 AXN 62.000 0.6 1.3 18 Sport.ro 53.000 0.5 1.1 19 Paramount 52.000 0.5 1.1 20 Eurosport 1 50.000 0.5 1.1

*Rating: numărul/procentul de telespectatori care s-au uitat la un post TV din totalul deținătorilor de televizoare de la oraș.

**Share/Cotă de piață: procentul de telespectatori care au ales un post TV din totalul celor care se uitau la televizor la momentul respectiv.

Audienta posturilor TV duminica, 22 ianuarie, pe intervalul orar 18.00-24.00, pe publicul COMERCIAL :



COMERCIAL Persoane Rtg% Share% 1 Pro TV 434.000 9.7 23.8 2 Antena 1 177.000 3.9 9.7 3 Kanal D 146.000 3.3 8 4 Prima TV 117.000 2.6 6.4 5 Romania TV 97.000 2.2 5.3 6 Antena 3 92.000 2.1 5.1 7 Digi 24 54.000 1.2 2.9 8 Realitatea TV 44.000 1 2.4 9 Pro Cinema 37.000 0.8 2 10 DigiSport 1 29.000 0.6 1.6 11 Antena Stars 28.000 0.6 1.5 12 B1TV 27.000 0.6 1.5 13 AXN 27.000 0.6 1.5 14 TVR 2 25.000 0.6 1.4 15 Sport.ro 24.000 0.5 1.3 16 National TV 22.000 0.5 1.2 17 TVR 1 22.000 0.5 1.2 18 Acasa 22.000 0.5 1.2 19 Paramount 22.000 0.5 1.2 20 Disney Junior 22.000 0.5 1.2

GALERIE FOTO . Posturile de știri România TV și Antena 3 în seara protestelor din stradă

Citește și:

Petrişor Obae

petrisor.obaepaginademedia.ro